《养猿》
宋代·沈辽

孤猿逸重巘，清啸久不闻。中怀为牢落，日跂吴山云。

宓子有深致，远将清思分。萧飒野人姿，慰我澧江濆。

动静得真性，超然离世纷。春华二月来，苑囿争敷芬。

谁言关闭趣，聊以乐朝曛。毋怀故山归，吾将汝为群。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。